CELEX: 32017R1502
Language: hr
Date: 2017-06-02 00:00:00
Title: Delegirana uredba Komisije (EU) 2017/1502 оd 2. lipnja 2017. o izmjeni priloga I. i II. Uredbi (EZ) br. 443/2009 Europskog parlamenta i Vijeća kako bi se prilagodili promjeni regulatornog ispitnog postupka za mjerenje emisija CO2 iz lakih vozila (Tekst značajan za EGP. )

26.8.2017   
               
               
                  HR
               
               
                  Službeni list Europske unije
               
               
                  L 221/4
               
            DELEGIRANA UREDBA KOMISIJE (EU) 2017/1502
      оd 2. lipnja 2017.
      o izmjeni priloga I. i II. Uredbi (EZ) br. 443/2009 Europskog parlamenta i Vijeća kako bi se prilagodili promjeni regulatornog ispitnog postupka za mjerenje emisija CO2 iz lakih vozila
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a posebno njezin članak 8. stavak 9. drugi podstavak i članak 13. stavak 7. drugi podstavak,
      budući da:
      
                  (1)
               
               
                  Novi regulatorni ispitni postupak za mjerenje emisija CO2 i potrošnje goriva lakih vozila, Globalno usklađeni ispitni postupak za laka vozila (WLTP), utvrđen u Uredbi Komisije (EU) 2017/1151 (2), zamijenit će Novi europski vozni ciklus (NEDC), koji se trenutačno primjenjuje na temelju Uredbe Komisije (EZ) br. 692/2008 (3), s učinkom od 1. rujna 2017. Očekuje se da će se WLTP-om dobivati vrijednosti emisija CO2 i potrošnje goriva koje bolje predstavljaju stvarne uvjete vožnje.
               
            
                  (2)
               
               
                  Kako bi se uzela u obzir razlika u razini emisija CO2 izmjerenih u skladu s postojećim postupcima NEDC-a i novim postupcima WLTP-a, uspostavljena je metodologija za utvrđivanje korelacije između tih vrijednosti na temelju Provedbene uredbe Komisije (EU) 2017/1153 (4).
               
            
                  (3)
               
               
                  Korelacijska metodologija mora se primjenjivati tijekom postupnog uvođenja WLTP-a, do kraja 2020., kako bi se osiguralo da se usklađenost proizvođača s ciljnim vrijednostima za emisije CO2 može tijekom tog razdoblja provjeravati na temelju vrijednosti emisija NEDC-a. Shodno tome ciljne vrijednosti za specifične emisije CO2 na temelju WLTP-a trebalo bi primjenjivati s učinkom od kalendarske godine 2021.
               
            
                  (4)
               
               
                  Emisije CO2 iz svih novih registriranih vozila utvrđivat će se 2020. na temelju NEDC-a i WLTP-a u skladu s korelacijskom metodologijom. Praćenjem obiju vrijednosti CO2 trebali bi se dobiti pouzdani skupovi podataka za usporedbu razina emisija izmjerenih tim ispitnim postupcima. Ti bi skupovi podataka trebali omogućiti utvrđivanje ciljnih vrijednosti specifičnih emisija na temelju WLTP-a čija je strogost usporediva s vrijednostima mjerenja utvrđenima na temelju NEDC-a u skladu sa zahtjevom iz članka 13. stavka 7. Uredbe (EZ) br. 443/2009.
               
            
                  (5)
               
               
                  Radi uspostave ciljne vrijednosti specifičnih emisija za proizvođače u 2021. kao referentnu vrijednost trebalo bi primjenjivati prosječne emisije CO2 novih vozila registriranih 2020. utvrđene WLTP-om. Ciljnu vrijednost specifičnih emisija trebalo bi utvrditi povećanjem ili smanjenjem te referentne vrijednosti proporcionalno uspješnosti proizvođača u postizanju ciljnih vrijednosti za 2020. na temelju NEDC-a.
               
            
                  (6)
               
               
                  Kako bi se osiguralo da ciljne vrijednosti specifičnih emisija na temelju WLTP-a s vremenom ostanu usporedive, trebalo bi uzeti u obzir godišnje promjene u prosječnoj masi voznog parka proizvođača.
               
            
                  (7)
               
               
                  Detaljnim podacima koji će se pratiti nakon uvođenja WLTP-a trebalo bi dodati niz novih parametara. Kad se primjenjuje WLTP, vrijednosti emisija CO2 izračunavaju se uzimajući u obzir specifičnu konfiguraciju svakog pojedinog vozila. Kako bi se osiguralo da se vozila mogu identificirati te da proizvođači i Komisija mogu djelotvorno provjeriti podatke, primjereno je da se praćenje temelji na identifikacijskim brojevima vozila.
               
            
                  (8)
               
               
                  Priloge I. i II. Uredbi (EZ) br. 443/2009 trebalo bi stoga na odgovarajući način izmijeniti,
               
            DONIJELA JE OVU UREDBU:
      Članak 1.
      Prilozi I. i II. Uredbi (EZ) br. 443/2009 mijenjaju se u skladu s Prilogom ovoj Uredbi.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 2. lipnja 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 140, 5.6.2009., str. 1.
      
      
         (2)  Uredba Komisije (EU) 2017/1151 od 1. lipnja 2017. o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe (EZ) br. 692/2008 (SL L 175, 7.7.2017., str. 1.).
      
         (3)  Uredba Komisije (EZ) br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i teretnih vozila (Euro 5 i Euro 6) i dostupnosti podataka za popravke i održavanje vozila (SL L 199, 28.7.2008., str. 1.).
      
         (4)  Provedbena uredba Komisije (EU) 2017/1153 od 2. lipnja 2017. o utvrđivanju metodologije za određivanje korelacijskih parametara nužnih za uzimanje u obzir promjene regulatornog ispitnog postupka i o izmjeni Uredbe (EU) br. 1014/2010 (SL L 175, 7.7.2017., str. 679.).
      
         PRILOG
         Prilozi I. i II. Uredbi (EZ) br. 443/2009 mijenjaju se kako slijedi:
         
                     1.
                  
                  
                     U Prilogu I. dodaju se sljedeće točke 3., 4. i 5.:
                     
                                 „3.
                              
                              
                                 Referentna ciljna vrijednost specifičnih emisija za proizvođača u 2021. izračunava se kako slijedi:
                                 pri čemu je:
                                 
                                             
                                                
                                          
                                          
                                             prosječna vrijednost specifičnih emisija CO2 u 2020. utvrđena u skladu s Prilogom XXI. Uredbi Komisije (EU) 2017/1151 (*1) i izračunana u skladu s člankom 4. drugim stavkom šestom alinejom ove Uredbe, ne uključujući pritom uštede CO2 koje proizlaze iz primjene članaka 5.a i 12. ove Uredbe;
                                          
                                       
                                             
                                                
                                          
                                          
                                             prosječna vrijednost specifičnih emisija CO2 u 2020. utvrđena u skladu s Provedbenom uredbom Komisije (EU) 2017/1153 (*2) i izračunana u skladu s člankom 4. drugim stavkom šestom alinejom ove Uredbe, ne uključujući pritom uštede CO2 koje proizlaze iz primjene članaka 5.a i 12. ove Uredbe;
                                          
                                       
                                             NEDC2020target
                                             
                                          
                                          
                                             ciljna vrijednost specifičnih emisija za 2020. izračunana u skladu s točkom 1. podtočkom (c) ovog Priloga.
                                          
                                       
                           
                                 4.
                              
                              
                                 Počevši od 2021., ciljna vrijednost specifičnih emisija za proizvođača izračunava se kako slijedi:
                                 ciljna vrijednost specifičnih emisija = WLTPreference target + a [(Mø – M0) – (Mø2020 – M0,2020)]
                                 pri čemu je:
                                 
                                             
                                                WLTPreference target
                                                
                                             
                                          
                                          
                                             referentna ciljna vrijednost specifičnih emisija za 2021. izračunana u skladu s točkom 3.;
                                          
                                       
                                             a
                                          
                                          
                                             prema definiciji iz točke 1. podtočke (c);
                                          
                                       
                                             Mø
                                          
                                          
                                             prosječna masa (M) novih registriranih vozila u ciljnoj godini u kilogramima (kg) kako je definirana u točki 1.;
                                          
                                       
                                             M0
                                             
                                          
                                          
                                             prema definiciji iz točke 1.;
                                          
                                       
                                             Mø2020
                                             
                                          
                                          
                                             prosječna masa (M) novih registriranih vozila u 2020. u kilogramima (kg) kako je definirana u točki 1.;
                                          
                                       
                                             M0,2020
                                             
                                          
                                          
                                             vrijednost M0 primjenjiva u referentnoj godini 2020.
                                          
                                       
                           
                                 5.
                              
                              
                                 Za proizvođača kojemu je odobreno izuzeće s obzirom na ciljnu vrijednost specifičnih emisija na temelju NEDC-a za 2021., ciljna vrijednost izuzeća na temelju WLTP-a izračunava se kako slijedi:
                                 pri čemu je:
                                 
                                             
                                                
                                          
                                          
                                             prema definiciji iz točke 3.;
                                          
                                       
                                             
                                                
                                          
                                          
                                             prema definiciji iz točke 3.;
                                          
                                       
                                             NEDC2021target
                                             
                                          
                                          
                                             ciljna vrijednost specifičnih emisija za 2021. koju je Komisija odobrila u skladu s člankom 11. ove Uredbe.
                                          
                                       
                           
                        (*1)  Uredba Komisije (EU) 2017/1151 od 1. lipnja 2017. o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe (EZ) br. 692/2008 (SL L 175, 7.7.2017., str. 1.)."
						
                     
                        (*2)  Provedbena uredba Komisije (EU) 2017/1153 od 2. lipnja 2017. o utvrđivanju metodologije za određivanje korelacijskih parametara nužnih za uzimanje u obzir promjene regulatornog ispitnog postupka i o izmjeni Uredbe (EU) br. 1014/2010 (SL L 175, 7.7.2017., str. 679.).”;"
						
                  
               
                     2.
                  
                  
                     Prilog II. mijenja se kako slijedi:
                     
                                 (a)
                              
                              
                                 u dijelu A točka 1. zamjenjuje se sljedećim:
                                 
                                             „1.
                                          
                                          
                                             Države članice za svaku kalendarsku godinu za svaki novi osobni automobil registriran na njihovu državnom području bilježe sljedeće detaljne podatke:
                                             
                                                         (a)
                                                      
                                                      
                                                         proizvođača;
                                                      
                                                   
                                                         (b)
                                                      
                                                      
                                                         homologacijski broj s proširenjem;
                                                      
                                                   
                                                         (c)
                                                      
                                                      
                                                         tip, varijantu i izvedbu (ako je primjenjivo);
                                                      
                                                   
                                                         (d)
                                                      
                                                      
                                                         marku i trgovačko ime;
                                                      
                                                   
                                                         (e)
                                                      
                                                      
                                                         kategoriju homologiranog vozila;
                                                      
                                                   
                                                         (f)
                                                      
                                                      
                                                         ukupan broj novih registracija;
                                                      
                                                   
                                                         (g)
                                                      
                                                      
                                                         masu u voznom stanju;
                                                      
                                                   
                                                         (h)
                                                      
                                                      
                                                         specifične emisije CO2 (NEDC i WLTP);
                                                      
                                                   
                                                         (i)
                                                      
                                                      
                                                         otisak: međuosovinski razmak, razmak kotača na upravljačkoj osovini i razmak kotača na drugoj osovini;
                                                      
                                                   
                                                         (j)
                                                      
                                                      
                                                         vrstu goriva i način rada s obzirom na gorivo;
                                                      
                                                   
                                                         (k)
                                                      
                                                      
                                                         radni obujam motora;
                                                      
                                                   
                                                         (l)
                                                      
                                                      
                                                         potrošnju električne energije;
                                                      
                                                   
                                                         (m)
                                                      
                                                      
                                                         šifru za inovativnu tehnologiju ili skupinu inovativnih tehnologija i smanjenje emisija CO2 zahvaljujući toj tehnologiji (NEDC i WLTP);
                                                      
                                                   
                                                         (n)
                                                      
                                                      
                                                         maksimalnu neto snagu;
                                                      
                                                   
                                                         (o)
                                                      
                                                      
                                                         identifikacijski broj vozila;
                                                      
                                                   
                                                         (p)
                                                      
                                                      
                                                         ispitnu masu u WLTP-u;
                                                      
                                                   
                                                         (q)
                                                      
                                                      
                                                         faktore odstupanja i verifikacije iz točke 3.2.8. Priloga I. Provedbenoj uredbi (EU) 2017/1153;
                                                      
                                                   
                                                         (r)
                                                      
                                                      
                                                         kategoriju registriranog vozila.
                                                      
                                                   Za kalendarsku godinu 2017. podaci iz točke (g), u pogledu vrijednosti emisija CO2 utvrđenih WLTP-om, i iz točke (l), u pogledu ušteda u WLTP-u na temelju ekoinovacija, kao i podaci iz točaka (n), (o) i (q) mogu se dostavljati na dobrovoljnoj osnovi.
                                             Počevši od kalendarske godine 2018. države članice moraju Komisiji, u skladu s člankom 8., staviti na raspolaganje sve parametre navedene u ovoj točki kako je određeno u obrascu u odjeljku 2. dijela C.
                                             Države članice moraju staviti na raspolaganje podatke iz točke (f) za kalendarske godine 2017. i 2018.;”
                                          
                                       
                           
                                 (b)
                              
                              
                                 dio C zamjenjuje se sljedećim:
                                 
                                    „DIO C – Obrazac za dostavu podataka
                                 
                                 Za svaku godinu države članice dostavljaju podatke navedene u točkama 1. i 3. dijela A u sljedećem obliku:
                                 
                                    Odjeljak 1. – Zbirni podaci prikupljeni praćenjem
                                 
                                 
                                             Država članica (1)
                                             
                                          
                                          
                                              
                                          
                                       
                                             Godina
                                          
                                          
                                              
                                          
                                       
                                             Izvor podataka
                                          
                                          
                                              
                                          
                                       
                                             Ukupan broj novih registracija novih osobnih automobila koji podliježu EZ homologaciji tipa
                                          
                                          
                                              
                                          
                                       
                                             Ukupan broj novih registracija novih pojedinačno homologiranih osobnih automobila
                                          
                                          
                                              
                                          
                                       
                                             Ukupan broj novih registracija novih osobnih automobila s nacionalnom homologacijom za male serije
                                          
                                          
                                              
                                          
                                       
                                    Odjeljak 2. – Detaljni podaci prikupljeni praćenjem – obrazac za jedno vozilo
                                 
                                 
                                             Upućivanje na točku 1. dijela A
                                          
                                          
                                             Detaljni podaci po registriranom vozilu
                                          
                                       
                                             (a)
                                          
                                          
                                             Ime proizvođača – standardni naziv u EU-u
                                          
                                       
                                             Ime proizvođača na OEM deklaraciji
                                          
                                       
                                             Ime proizvođača u registru države članice (2)
                                             
                                          
                                       
                                             (b)
                                          
                                          
                                             Homologacijski broj s proširenjem
                                          
                                       
                                             (c)
                                          
                                          
                                             Tip
                                          
                                       
                                             Varijanta
                                          
                                       
                                             Izvedba
                                          
                                       
                                             (d)
                                          
                                          
                                             Marka i trgovačko ime
                                          
                                       
                                             (e)
                                          
                                          
                                             Kategorija homologiranog vozila
                                          
                                       
                                             (f)
                                          
                                          
                                             Ukupan broj novih registracija (za 2017. i 2018.)
                                          
                                       
                                             (g)
                                          
                                          
                                             Masa u voznom stanju
                                          
                                       
                                             (h)
                                          
                                          
                                             Specifične emisije CO2 (kombinirano)
                                             Vrijednost NEDC-a
                                          
                                       
                                             Specifične emisije CO2 (kombinirano)
                                             Vrijednost WLTP-a (od 2019.)
                                          
                                       
                                             (i)
                                          
                                          
                                             Međuosovinski razmak
                                          
                                       
                                             Razmak kotača na upravljačkoj osovini (1. osovina)
                                          
                                       
                                             Razmak kotača na drugoj osovini (2. osovina)
                                          
                                       
                                             (j)
                                          
                                          
                                             Vrsta goriva
                                          
                                       
                                             Način rada s obzirom na gorivo
                                          
                                       
                                             (k)
                                          
                                          
                                             Radni obujam motora (cm3)
                                          
                                       
                                             (l)
                                          
                                          
                                             Potrošnja električne energije (Wh/km)
                                          
                                       
                                             (m)
                                          
                                          
                                             Oznaka ekoinovacija
                                          
                                       
                                             Ukupne uštede emisija CO2 zbog ekoinovacija u NEDC-u
                                          
                                       
                                             Ukupne uštede emisija CO2 zbog ekoinovacija u WLTP-u (od 2019.)
                                          
                                       
                                             (n)
                                          
                                          
                                             Maksimalna neto snaga
                                          
                                       
                                             (o)
                                          
                                          
                                             Identifikacijski broj vozila (od 2019.)
                                          
                                       
                                             (p)
                                          
                                          
                                             Ispitna masa u WLTP-u (od 2019.)
                                          
                                       
                                             (q)
                                          
                                          
                                             Faktor odstupanja De (ako je dostupan)
                                          
                                       
                                             Faktor verifikacije (ako je dostupan)
                                          
                                       
                                             (r)
                                          
                                          
                                             Kategorija registriranog vozila
                                          
                                       
                           
               
            (1)  Kodovi ISO 3166 alpha-2 uz iznimku Grčke i Ujedinjene Kraljevine čiji su kodovi ‚EL’ odnosno ‚UK’.
         
            (2)  U slučaju nacionalnih homologacija vozila proizvedenih u malim serijama (NSS) ili homologacija pojedinačnih vozila (IVA), ime proizvođača navodi se u stupcu ‚Ime proizvođača u registru države članice’, a u stupcu ‚Ime proizvođača – standardni naziv u EU-u’ naznačuje se jedno od sljedećega: ‚AA-NSS’ ili ‚AA-IVA’, ovisno o tome što je primjenjivo.”